bluuebunny/crossref_metadata_2025 huggingface dataset:
RETRACTED ARTICLE: Bidirectional DC-DC converter circuits and smart control algorithms: a review
Authors: Viswanatha V. , Ramachandra A. C. , Venkata Siva Reddy R.
Published: April 2022

The entire article has been dedicated to cover the current state of the art in bidirectional DC-DC converter topologies and its smart control algorithms, identified the research gaps and concluded with the motivation for taking up the work. It covers the literature survey of bidirectional buck–boost DC-DC converters, and control schemes are carried out on two aspects, one is on topology perspective and another one is on control schemes. Different topologies with and without transformers of bidirectional DC-DC converters are discussed. Non-isolated converters establish the DC path between input and output sides while transformer-based converters cancel the DC path in between input and output sides since it introduces AC line between two DC lines just like in flyback converter. Transformer-less converter is preferred when there is no much protection needed for load from high voltage levels, also these converters are used in high-power applications. The bidirectional DC-DC converter can switch the power between two DC sources and the load. To do so, it has to use proper control schemes and control algorithms. It can store the excess energy in batteries or in super capacitors. In contrast, isolated topologies contain transformers in their circuits. Due to this, it offers advantages like safeguarding sensitive loads from high power which is at input side. In addition to it, multiple input and output ports can be established. With the isolation in DC-DC converters, input and output sections are separated from electrical stand point of view. With isolation, both input and output sections will not be having common ground point. The DC path is removed with isolation due to usage of transformer in DC-DC converters. In contrast to its features, it is capable to be used in low-power applications since transformer is switching at high frequency, the size of the coil reduces and hence it can handle limited rate of current. The bidirectional DC-DC converters are categorized based on isolation property so-called isolated bidirectional converters. Features and applications of each topology are presented. Comparative analysis w.r.t research gaps between all the topologies is presented. Also the scope of control schemes with artificial intelligence is discussed. Pros and cons of each control scheme, i.e. research gaps in control schemes and impact of control scheme for bidirectional DC-DC converters, are also presented.
Socioeconomic status, individual behaviors and risk for mental disorders: A Mendelian randomization study
Authors: Cai Jiahao , Wei Zixin , Chen Ming , He Lei , Wang Hongxuan , Li Mei , Peng Ying
Published: April 2022

Background

There is increasing attention on the association of socioeconomic status and individual behaviors (SES/IB) with mental health. However, the impacts of SES/IB on mental disorders are still unclear. To provide evidence for establishing feasible strategies on disease screening and prevention, we implemented Mendelian randomization (MR) design to appraise causality between SES/IB and mental disorders.

Methods

We conducted a two-sample MR study to assess the causal effects of SES and IB (dietary habits, habitual physical activity, smoking behaviors, drinking behaviors, sleeping behaviors, leisure sedentary behaviors, risky behaviors, and reproductive behaviors) on three mental disorders, including bipolar disorder, major depressive disorder and schizophrenia. A series of filtering steps were taken to select eligible genetic instruments robustly associated with each of the traits. Inverse variance weighted was used for primary analysis, with alternative MR methods including MR-Egger, weighted median, and weighted mode estimate. Complementary methods were further used to detect pleiotropic bias.

Results

After Bonferroni correction and rigorous quality control, we identified that SES (educational attainment), smoking behaviors (smoking initiation, number of cigarettes per day), risky behaviors (adventurousness, number of sexual partners, automobile speeding propensity) and reproductive behavior (age at first birth) were causally associated with at least one of the mental disorders.

Conclusions

MR study provides robust evidence that SES/IB play broad impacts on mental disorders.
Συγκριτική μελέτη της τοπικής χρήσης του τρανεξαμικού οξέος στην ολική αρθροπλαστική γόνατος (ενδοαρθρική και περιαρθρική έγχυση)
Authors: Μπεσίρης Γεώργιος
Published: April 2022

Η μετεγχειρητική αιμορραγία είναι ένα από τα κύρια προβλήματα μετά από ολική αρθροπλαστική γόνατος. Η μετεγχειρητική απώλεια αίματος κυμαίνεται από 1000ml έως 2000 ml, ενώ 10-38% των ασθενών μεταγγίζονται με 1-2 μονάδες αίμα. Οι μεταγγίσεις κρύβουν τον κίνδυνο λοιμώξεων, αντίδραση ξενιστή κα. Επιπλέον επιβαρύνουν σε σημαντικό βαθμό οικονομικά το σύστημα υγείας. Ως εκ τούτου ο μετεγχειρητικός έλεγχος της αιμορραγίας μετά από ολική αρθροπλαστική γόνατος είναι ένα σημαντικό ζήτημα.Μία από τις μεθόδους που χρησιμοποιείται για την μείωση της αιμορραγίας μετά από ολική αρθροπαλστική γόνατος είναι η χορήγηση τρανεξαμικού οξέος. Η ενδοφλέβια χρήση του μείωνει σημαντικά την μετεγχειρητική αιμορραγία και την ανάγκη για μετάγγιση. Όμως αρκετές μελέτες έχουν δείξει πως σχετίζεται με αυξημένη επίπτωση εν τω βάθει φλεβικής θρόμβωσης, καρδιαγγειακών επεισοδίων και εγκεφαλικών. Για να αποφευχθούν αυτές οι παρενέργειες χρησιμοποιείται το τρανεξαμικό οξύ ενδο-αρθρικά. Πραγματοποιήθηκε μία συγκριτική μελέτη παρατήρησης. Καταγράφηκαν συνολικά 66 διαδοχικοί ασθενείς που έλαβαν τοπική ένεση TXA μετά από μονόπλευρη πρωτοπαθή αρθροπλαστική γόνατος λόγω οστεοαρθρίτιδας.Οι ασθενείς χωρίστηκαν σε δύο ομάδες: ομάδα 1- ασθενείς που λαμβάνουν περιαρθρική έγχυση TXA και ομάδα 2- ασθενείς που λαμβάνουν ενδαρθρική έγχυση. Οι παράμετροι που αξιολογήθηκαν ήταν: η προεγχειρητική αιμοσφαιρίνη (mg/dl), η μείωση της αιμοσφαιρίνης 6 ώρες και 24 ώρες μετεγχειρητικά, η ανάγκη για μετάγγιση και οι μονάδες αίματος ανά μεταγγιζόμενο ασθενή, καθώς και το σύνολο της παραμονής στο νοσοκομείο (σε ημέρες).Τριάντα τρεις ασθενείς συμπεριλήφθηκαν σε κάθε ομάδα. Συνολικά 12 (18%) άνδρεςκαι 54 (82%) γυναίκες συμπεριλήφθηκαν στη μελέτη.Η μέση μετεγχειρητική μείωση αιμοσφαιρίνης στις6 ώρες στην ομάδα 1 ήταν 0,5 mg/dl(SD=0,7), σε σύγκριση με 0,33 mg/dl (SD=0,6, pvalue=0,29) της ομάδας 2. Η μέση μετεγχειρητική μείωση της αιμοσφαιρίνης σε 24 ώρες στην ομάδα 1 ήταν 2 (SD=0,8), σε σύγκριση με 1,5 (SD=1, pvalue=0,02) στην ομάδα 2.Το ποσοστό μετάγγισης στην ομάδα 1 βρέθηκε να είναι 15%, σε σύγκριση με 44% στην ομάδα 2 (τιμή p= 0,015). Η μέση νοσοκομειακή παραμονή των ασθενών της ομάδας 1 ήταν 7,94 ημέρες (SD=2,79), σε σύγκριση με 9,58 ημέρες (SD=3,26, p value=0,03) στην ομάδα 2. Σύμφωνα με τα αποτελέσματα της παρούσας μελέτης φαίνεται πως η περι- αρθρική έγχυση υπερτερεί της ενδαρθικής. Χρειάζονται περισσότερες μελέτες με μεγαλύτερα δείγματα για να επιβεβαιωθεί αυτό το συμπέρασμα.
Μελέτη του φλεγμονώδους διηθήματος στις νεοπλασματικές παθήσεις του παγκρέατος
Authors: Βαϊλας Μιχαήλ
Published: April 2022

Εισαγωγή: Το αδενοκαρκίνωμα του παγκρέατος (PDAC) είναι ανθεκτικό στην ανοσοθεραπεία. Για να κατανοήσουμε τους μηχανισμούς που οδηγούν στην κακή ανταπόκριση σε αυτού του τύπου τη θεραπεία, απαιτείται καλύτερη κατανόηση του ανοσοποιητικού τοπίου του PDAC. Η παρούσα εργασία στοχεύει στη μελέτη του ανοσοποιητικού προφίλ στο PDAC σε σχέση με τη χωρική ετερογένεια του μικροπεριβάλλοντος του όγκου (TME) σε ακέραιους ιστούς. Μέθοδοι: Πραγματοποιήθηκε multiplex in situ ανάλυση σε 42 δείγματα PDAC για την εκτίμηση έκφρασης γονιδίων και πρωτεΐνών σε επίπεδο κυττάρου στο: (α) κέντρο του όγκου (TC), (β) στο διηθητικό μέτωπο (IF), και σε (γ) φυσιολογικό παρέγχυμα δίπλα στον όγκο. Αποτελέσματα: Παρατηρήσαμε: (α) εμπλουτισμό του μικροπεριβάλλοντος του όγκου με υποπληθυσμούς Τ κυττάρων με εξαντλημένο και γηρασμένο φαινότυπο στο TC, IF β) κυρίαρχη ανοσοαπόκριση τύπου 2 στο TME, η οποία είναι πιο έντονη στο TC γ) αναδυόμενο ρόλο του άξονα CD47-SIRP και (δ) παρόμοιο ανοσολογικό προφίλ και σύνθεση του φλεγμονώδους διηθήματος στο ΤΜΕ ανεξάρτητα από τη χορήγηση ή μη νεοεπικουρικής χημειοθεραπείας. Συμπέρασμα: Αυτή η μελέτη αποκαλύπτει την ύπαρξη δυσλειτουργικών Τ λεμφοκυττάρων με ειδική χωρική κατανομή, ανοίγοντας έτσι μια νέα διάσταση στην αλληλεπίδραση όγκου-στρώματος στο PDAC, με πιθανό αντίκτυπο στην αποτελεσματικότητα των ανοσορυθμιστικών θεραπευτικών μεθόδων.
Συγκριτική μελέτη ασφάλειας και αποτελεσματικότητας απορροφήσιμων και μη υλικών καθήλωσης πλεγμάτων μετά από ενδοπεριτοναϊκή τοποθέτηση
Authors: Καπούλας Σπυρίδων
Published: April 2022

Σκοπός: Η επιλογή του ασφαλέστερου και πιο αποτελεσματικού συστήματος καθήλωσης πλέγματος στην λαπαροσκοπική αντιμετώπιση κοιλιοκηλών με ενδοπεριτοναϊκή τοποθέτηση πλέγματος είναι ένα αμφιλεγόμενο ζήτημα. Στόχος της παρούσας μελέτης είναι να συγκρίνει την απόδοση τεσσάρων συστημάτων καθήλωσης σε ένα πειραματικό μοντέλο σε χοίρους.Μέθοδοι: Στο πείραμα χρησιμοποιήθηκαν 14 θηλυκοί χοίροι φυλής Landrace. Η μελέτη περιλάμβανε δύο στάδια. Κατά το πρώτο, μετά από λαπαροτομία, 4 πλέγματα (Ventralight TM ST) διαστάσεων 10x5cm καθηλώθηκαν ενδοπεριτοναϊκά έτσι ώστε να ενισχύσουν 4 ιατρογενείς βλάβες ολικού πάχους που πραγματοποιήθηκαν με διαθερμία στο κοιλιακό τοίχωμα. Οι βλάβες είχαν συρραφτεί πρωτογενώς πριν την τοποθέτηση των πλεγμάτων. Κάθε πλέγμα καθηλώθηκε με μια εκ των συσκευών AbsorbatackTM, ProtackTM, CapsureTM και OptifixTM. Το δεύτερο στάδιο ελάβε χώρα 60 ημέρες μετά το πρώτο και περιελάμβανε ευθανασία, λαπαροσκόπηση και κατόπιν λαπαροτομία ώστε να προσμετρηθούν οι επιθυμητές παράμετροι. Πρωτογενές καταληκτικό σημείο της μελέτης ήταν η δύναμη αποκόλλησης του συστήματος καθηλωτικό υλικό/πλέγμα από το κοιλιακό τοίχωμα. Δευτερογενή καταληκτικά σημεία ήταν η έκταση και η ποιότητα των σχηματιζόμενων συμφύσεων με το πλέγμα, ο βαθμός συρρίκνωσης του πλέγματος και η ιστολογική αντίδραση γύρω από τα καθηλωτικά. Αποτελέσματα: Δεκατρείς από τους 14 χοίρους επιβίωσαν του πειράματος και 10 συμπεριλήφθηκαν στην στατιστική ανάλυση. Τα καθηλωτικά CapsureTM παρουσίασαν υψηλότερη δύναμη αποκόλλησης σε σύγκριση με τα AbsorbatackTM, ProtackTM και OptifixTM με τιμές p (Repeated Measures ANOVA) 0.028 , 0.043 και 0.09 αντίστοιχα. Δεν παρατηρήθηκαν σημαντικές διαφορές στην έκταση των συμφύσεων (Friedman’s test p=0.854), στην ποιότητα τους (Friedman’s test p=0.506) ή στον βαθμό συρρίκνωσης του πλέγματος (Friedman’s test p=0.827). Τέσσερα από τα 10 ζώα δεν παρουσίασαν καμία σύμφυση στους δύο μήνες. Συμπεράσματα: Το σύστημα καθήλωσης CapsureTM παρείχε υψηλότερη δύναμη αποκόλλησης συγκριτικά με τα άλλα συστήματα σε αυτό το in vivo πειραματικό μοντέλο ενδοπεριτοναϊκής τοποθέτησης πλέγματος σε χοίρους. Τα ευρήματα μας γεννούν την υπόθεση ότι αυτός ο τύπος καθηλωτικού μπορεί να είναι ανώτερος στην κλινική πράξη. Κλινικές μελέτες με μακρά περίοδο παρακολούθησης απαιτούνται για την αξιολόγηση της ασφάλειας και την αποτελεσματικότητας των συστημάτων καθήλωσης στην χειρουργική των κοιλιοκηλών.
Ταύτιση με το Employer Brand υπό το πρίσμα της Θεωρίας της Αυτοδιάθεσης
Authors: Κόντος Παναγιώτης
Published: April 2022

Η παρούσα διατριβή πραγματεύεται την έννοια της ταύτισης με το employer brand (employer brand identification ή EBI). Η EBI αντλεί τις ρίζες της από τις έννοιες της οργανωσιακής ταύτισης και την ταύτιση των καταναλωτών με το brand των οργανισμών και ορίζεται πρωτότυπα ως «η αντιληπτή κατάσταση ενότητας με το employer brand ενός οργανισμού, η οποία συμβαίνει στους εν δυνάμει και εν ενεργεία αργαζομένους όταν έχουν ταυτιστεί με τον οργανισμό και όσα πρεσβεύει ως εργοδότης, βιώνοντας μια εναρμόνιση μεταξύ προσωπικών και οργανωσιακών στόχων και αξιών». Η διατριβή εξετάζει τους παράγοντες που ενισχύουν την EBI, τα αποτελέσματα που επιφέρει η ύπαρξή της και τον ρόλο της ως διαμεσολαβητικό παρακινητικό μηχανισμό ανάμεσα στους προαναφερθέντες παράγοντες και αποτελέσματα, υπό το πρίσμα της Θεωρίας της Αυτοδιάθεσης (Self – Determination Theory ή SDT). Η SDT είναι μια θεωρία κινήτρων και αναγκών που υποστηρίζει ότι σε όλες τις υποκατηγορίες κοινωνικών πλαισίων τα άτομα διέπονται από τρεις βασικές ανάγκες, την ανάγκη για αυτονομία, την ανάγκη για συναναστροφή και την ανάγκη για ικανότητα. Παράλληλα, όσο περισσότερο τα κοινωνικά πλαίσια ικανοποιούν τις ανθρώπινες ανάγκες τόσο περισσότερο τα άτομα παρακινούνται εσωτερικά, ταυτίζονται με τον σκοπό των δραστηριοτήτων τους και τελικώς νιώθουν ψυχική ευεξία. Συνολικά μέσα από 2 πειραματικές έρευνες και δύο έρευνες πεδίου δείχθηκε ότι οι εν δυνάμει και οι εν ενεργεία εργαζόμενοι ταυτίζονται με το employer brand των οργανισμών όταν αντιλαμβάνονται το εργασιακό περιβάλλον ως υποστηρικτικό της αυτονομίας. Όσο μεγαλύτερη είναι η ταύτιση με το employer brand, οι εν δυνάμει εργαζόμενοι επιδιώκουν να αποκτήσουν επίσημη σχέση με τον αντίστοιχο οργανισμό, ενώ οι εν ενεργεία - εξ αποστάσεως εργαζόμενοι βιώνουν εργασιακή ικανοποίηση και ευδαιμονία.
Η αξιοποίηση του mentoring στο πλαίσιο του θεσμού της μαθητείας
Authors: Φραγκούλης Ιωσήφ Γεώρ. , Ανάγνου Ευάγγελος Α.
Published: April 2022

Η επαγγελματική εκπαίδευση και κατάρτιση αποτελεί ζήτημα  μείζονος σημασίας για την ανάπτυξη του ανθρώπινου κεφαλαίου, καθώς και για την ενίσχυση της οικονομικής δραστηριότητας, της παραγωγικότητας και της ανταγωνιστικότητας.  Στο πλαίσιο αυτό, η μαθητεία αποτελεί ένα εκπαιδευτικό μοντέλο, το οποίο έχει αρχίσει να αναπτύσσεται τις τελευταίες δεκαετίες σε όλες τις ευρωπαϊκές χώρες. Στόχος της μαθητείας είναι η προετοιμασία των υποψήφιων εργαζόμενων στην απόκτηση γνώσεων και στην ανάπτυξη δεξιοτήτων και ικανοτήτων για την ομαλότερη ένταξή τους στην αγορά εργασίας. Στην παρούσα εργασία παρουσιάζεται ένα ολοκληρωμένο μοντέλο mentoring, με στόχο τη  βελτιστοποίηση της μεντορικής σχέσης και τη μεγιστοποίηση της αποτελεσματικότητας της μαθητείας στο πλαίσιο της Επαγγελματικής Εκπαίδευσης και Κατάρτισης και της Εκπαίδευσης Ενηλίκων.
ΤΠΕ και ελληνική δημόσια εκπαίδευση: απάντηση στις προκλήσεις της ύστερης νεωτερικότητας ή φαύλος κύκλος; Μια πιθανή εξήγηση της παραμέλησης χρήσης τους στο σύγχρονο σχολείο, ως απόρροιας νομικών αγκυλώσεων και διοικητικής αρρυθμίας.
Authors: Γαλάνης Παναγιώτης
Published: April 2022

Η εισαγωγή και χρήση ΤΠΕ στη δημόσια εκπαίδευση παρακωλύονται, εκτός από εκπαιδευτικούς και από νομικούς ή διοικητικούς λόγους, κάτι που αποτελεί καινοτόμο και διεπιστημονική προσέγγισή τους. Η νομικής και διοικητικής επιστήμης θέαση του ζητήματος προσφέρει ενδιαφέροντα συμπεράσματα για τη φύση των κανόνων που επιβάλλουν την εισαγωγή και χρήση ΤΠΕ, καθώς και για τη συμπεριφορά των διοικητικών οργάνων που καθιστά αυτή δυσχερή. Επίσης, εξετάζονται ζητήματα ελέγχου των αρμόδιων κρατικών οργάνων για τις παραπάνω ενέργειες και ζητήματα που αφορούν τις δημόσιες συμβάσεις. Ως καταληκτική πρόταση, εκτός από τη θέσπιση σαφούς και ταχέος νομικού συστήματος προτείνεται η εισαγωγική «οργανωτικής» κουλτούρας στη Διοίκηση.
Εκτίμηση του οικονομικού οφέλους από την καλλιέργεια του βάμβακος με την χρήση του ομοιώματος AquaCrop
Authors: Γκίκας Γεώργιος Δ. , Τσακμάκης Ιωάννης , Συλαίος Γεώργιος Κ.
Published: April 2022

Οι νέες τεχνολογίες (ηλεκτρονικοί υπολογιστές, διαδίκτυο, μαθηματικά μοντέλα) χρησιμοποιούνται ολοένα και περισσότερο στο πλαίσιο εφαρμογής της γεωργίας ακριβείας, για την αύξηση της παραγωγής, την εξοικονόμηση αρδευτικού νερού και την μείωση του κόστους παραγωγής. Στην παρούσα εργασία χρησιμοποιήθηκε το μαθηματικό μοντέλο AquaCrop, προκειμένου να εκτιμηθεί το πραγματικό κέρδος των παραγωγών από την καλλιέργεια του βάμβακος. Εξετάστηκαν διάφορα σενάρια που αφορούν την τιμή πώλησης του βάμβακος, την επικείμενη τιμολόγηση του αρδευτικού νερού και την αλλαγή της πολιτικής των επιδοτήσεων. Τα σενάρια αυτά εξετάστηκαν για πλήρη και ελλειμματική άρδευση. Τα αποτελέσματα έδειξαν ότι για όλα τα σενάρια και τιμές πώλησης του σύσπορου βάμβακος στα 0,5 0,4 και 0,3 €/kg, το μεγαλύτερο κέρδος προκύπτει για προγράμματα ελλειμματικής άρδευσης 70% και 60%. Στην περίπτωση όμως αλλαγής της πολιτικής των επιδοτήσεων, το δυνητικό κέρδος τον παραγωγών βρέθηκε σημαντικά μειωμένο θέτοντας την βιωσιμότητα της καλλιέργειας του βάμβακος σε κίνδυνο.
Η μεταδευτεροβάθμια εκπαίδευση στην Ελλάδα. Σύγχρονη πραγματικότητα και προοπτικές.
Authors: Ζήκος Νικόλαος Φώτιος
Published: April 2022

Η μεταδευτεροβάθμια εκπαίδευση στο Ελληνικό εκπαιδευτικό σύστημα εκπροσωπείται κυρίως από τα Ινστιτούτα Επαγγελματικής Κατάρτισης (I.E.K.) δημόσια και ιδιωτικά, τα οποία υφίσταται στον συγκεκριμένο χώρο σχεδόν τριάντα χρόνια. Κύριος τους στόχος είναι η βασική κατάρτιση των σπουδαστών (η πλειοψηφία των οποίων είναι ενήλικες), μέσα από μια μεγάλη ποικιλία ειδικοτήτων που αυτά παρέχουν και στη συνέχεια η ομαλή τους μετάβαση στην αγορά εργασίας. Στο συγκεκριμένο άρθρο γίνεται αρχικά μια βιβλιογραφική κυρίως ανασκόπηση στη μεταδευτεροβάθμια εκπαίδευση (θεσμικό πλαίσιο, τομείς – ειδικότητες, τάξη μαθητείας, πιστοποίηση Ε.Ο.Π.Π.Ε.Π.) και στη συνέχεια προτείνεται μαι σειρά δράσεων οι οποίες έχουν ως κύριο στόχο την ενίσχυση του συγκεκριμένου τομέα της εκπαίδευσης.
Η καταγραφή των στάσεων και αντιλήψεων των καθηγητών των δημόσιων επαγγελματικών λυκείων όσον αφορά την προώθηση της δημόσιας επαγγελματικής εκπαίδευσης
Authors: Μανίκας Θωμάς Αθ.
Published: April 2022

Σκοπός της παρούσας εργασίας είναι η καταγραφή των στάσεων και αντιλήψεων των εκπαιδευτικών των Δημοσίων Επαγγελματικών Λυκείων όσον αφορά την προώθηση της Δημόσιας Επαγγελματικής Εκπαίδευσης, χρησιμοποιώντας το «Μάρκετινγκ Εκπαιδευτικών Ιδρυμάτων» τόσο ως ένας συνολικός σχεδιασμός από το Υπουργείο Παιδείας, όσο και κατά πόσο μπορούν να χρησιμοποιηθούν πρακτικές Μάρκετινγκ από τα ίδια τα Επαγγελματικά Λύκεια. Η έρευνα πραγματοποιήθηκε σε όλα τα Δημόσια Επαγγελματικά Λύκεια του Δυτικού Τομέα Αθηνών (Γ΄ Δ/νσης Δευτεροβάθμιας Εκπαίδευσης Αθήνας)  σε εκπαιδευτικούς όλων των ειδικοτήτων. Η συγκέντρωση των στοιχείων έγινε με ερωτηματολόγιο και από τη στατιστική ανάλυση συνάγεται ενδεικτικά ότι οι εκπαιδευτικοί έχουν θετική στάση στο να εφαρμοστούν πρακτικές Μάρκετινγκ στα Δημόσια Επαγγελματικά Λύκεια και πιστεύουν ότι σε περίπτωση εφαρμογής του «Μάρκετινγκ Εκπαιδευτικών Ιδρυμάτων» στο Δημόσιο Επαγγελματικό Λύκειο θα προωθήσει την Επαγγελματική Εκπαίδευση και θα προσελκύσει περισσότερους μαθητές.
Χρήση και Ικανοποίηση από τα Ολοκληρωμένα Συστήματα Διαχείρισης Μάθησης: Η περίπτωση του eClass του Πανεπιστημίου Πατρών
Authors: Πλιακούρα Αλεξάνδρα παν. , Μπεληγιάννης Γρηγόριος , Κοντογεώργιος Αχιλλέας
Published: April 2022

Σκοπός της μελέτης είναι η διερεύνηση της χρηστικότητας, της ποιότητας και των επιδόσεων του πανεπιστημιακού ιστότοπου (eClass), του Πανεπιστήμιου Πατρών. Για την έρευνα δημιουργήθηκε ένα διαδικτυακό ερωτηματολόγιο αξιολόγησης. Το ερωτηματολόγιο συμπληρώθηκε από 280 φοιτητές 4 σχολών του πανεπιστημίου ΠατρώνΑπό την ανάλυση προέκυψε πως η ανανέωση της πλατφόρμας του eClass από το εκπαιδευτικό προσωπικό είναι ένα κριτήριο ακρίβειας του περιεχομένου της. Η πλειοψηφία των συμμετεχόντων πρότεινε την πρόσθεση πληροφοριών που σχετίζονται με τη δομή και το περιεχόμενο των προγραμμάτων σπουδών, μιας και θεωρούν ότι οι υπάρχουσες πληροφορίες δεν είναι επαρκείς.Η παρούσα μελέτη παρέχει χρήσιμη πληροφόρηση στους διαχειριστές περιεχομένου του eClass, και τα μέλη του διδακτικού προσωπικού με στόχο να βελτιώσουν το περιεχόμενο των μαθημάτων τους και να συμβάλει με αυτό τον τρόπο στην βελτίωση της εκπαιδευτικής διαδικασίας. τόσο του πανεπιστημίου Πατρών όσο και άλλων πανεπιστημίων που ενδεχομένως θα αξιοποιήσουν τα συμπεράσματα αυτά για τη βελτίωση της πλατφόρμας eClass ή όποιου άλλου ολοκληρωμένου συστήματος διαχείρισης μάθησης χρησιμοποιούν.
Ετήσιες Δαπάνες ανά μαθητή της Γενικής Δευτεροβάθμιας Εκπαίδευσης: H περίπτωση της Περιφερειακής Ενότητας Φθιώτιδος της Περιφέρειας Στερεάς Ελλάδας, κατά το έτος 2017.
Authors: Μαργαρίτης Στυλιανός Γρ. , Πάλλας Δήμος
Published: April 2022

Η παρούσα εργασία μελετά την εξέλιξη των ετήσιων συνολικών δαπανών (ιδιωτικών και δημοσίων) ανά μαθητή, της Δημόσιας Γενικής Δευτεροβάθμιας Εκπαίδευσης (Δ.Ε.) στην Ελλάδα, στις αρχές του 21ου αιώνα και ειδικότερα ερευνά την κατάσταση στην Περιφερειακή Ενότητα Φθιώτιδας, κατά το έτος 2017.Η έρευνα αποκαλύπτει ότι: i. η Ελλάδα ως προς τις ετήσιες δημόσιες δαπάνες για Δ.Ε. ανά μαθητή βρίσκεται χαμηλά και με μεταβαλλόμενη ετησίως θέση, μεταξύ των χωρών-μελών της Ευρωζώνης. Βρίσκεται υψηλά ως προς τις ιδιωτικές δαπάνες ανά μαθητή και άνω του μέσου όρου ως προς τις συνολικές ετήσιες δαπάνες ανά μαθητή. ii. Στην ΠΕ Φθιώτιδας, το έτος 2017, η μέση τιμή  των ιδιωτικών δαπανών ανά μαθητή της κατώτερης Δ.Ε. (Γυμνάσιο) ήταν 2.147 € (ποσοστό 12,7% επί του ετήσιου οικογενειακού εισοδήματος), ενώ ανά μαθητή της ανώτερης Δ.Ε. (Λύκειο) ήταν 2.525 €(ποσοστό 12,5% επί του ετήσιου οικογενειακού εισοδήματος).
Αξιολόγηση της Θέσης της Πληροφορικής στα Προγράμματα Σπουδών των Οικονομικών Τμημάτων των Ελληνικών Πανεπιστημίων
Authors: Σταχτέας Χαράλαμπος Παν.
Published: April 2022

Η θέση της πληροφορικής στα προγράμματα σπουδών των οικονομικών τμημάτων ποικίλει και δεν συμβαδίζει με τις απαιτήσεις της ψηφιακής εποχής. Καταγράφηκε δυνητικά σχετικά χαμηλή θέση. Αυτό θα οδηγήσει σε δυσκολία επικοινωνίας των  οικονομολόγων με τους πληροφορικούς, δύο ειδικότητες με ισχυρή και αναγκαία αλληλεξάρτηση στο σύγχρονο οικονομικό περιβάλλον, θα αναδείξει την ανάγκη επανακατάρτισης των πτυχιούχων, θα δυσκολέψει την ανάπτυξη και ενίσχυση κουλτούρας ηλεκτρονικής διακυβέρνησης και θα λειτουργήσει ανασταλτικά στην αύξηση του δείκτη EGDI.
Η σημασία της εισαγωγής της Γεωπληροφορικής στη Δευτεροβάθμια Εκπαίδευση
Authors: Δήμου Αθανάσιος , Καριώτης Στέφανος
Published: April 2022

Η παρούσα εργασία είναι μια προσπάθεια για την εισαγωγή της επιστήμης της Γεωπληροφορικής στα σχολεία. Η ραγδαία εξέλιξη των επιστημών και της τεχνολογίας στις μέρες μας, μας οδηγεί σε μία επιτακτική ανάγκη να την εντάξουμε όλη αυτή τη γνώση όχι μόνο στα σχολεία αλλά και στην καθημερινή μας ζωή. Μέσα από το άρθρο θα γίνει μία πρώτη προσέγγιση  στον ορισμό της Γεωπληροφορικής και πώς αυτή μπορεί να ενσωματωθεί στην δευτεροβάθμια εκπαίδευση. Θα αναλυθεί η εκπαιδευτική διαδικασία που θα πρέπει να ακολουθηθεί ώστε οι μαθητές να εξοικειωθούν με τον χώρο, και την χαρτογράφηση αυτού. Έπειτα θα γίνει μία μικρή αναφορά στον τρόπο που εντάχθηκε η Γεωπληροφορική στην εκπαιδευτική διαδικασία σε σχολεία της Ευρώπης. Εν συνεχεία θα δοθεί μία πρόταση σχετικά με την χρήση τα Γεωπληροφορικής και την χρήση των Γεωγραφικών Συστημάτων Πληροφοριών στα Ελληνικά σχολεία.
Εφαρμογή των πληροφοριακών συστημάτων ERP, SCM, CRM & KΜS στις μικρο-μεσαίες επιχειρήσεις
Authors: Νικοπολίδου Δέσποινα Ευθ. , Τέγος Γεώργιος
Published: April 2022

Οι ΜΜΕ θεωρούνται ως ένα από τα σημαντικότερα κομμάτια των οικονομιών αλλά και των κοινωνιών, καθώς αποτελούν περισσότερο από το 90% του συνόλου των επιχειρήσεων παγκοσμίως, ενώ παράλληλα  απασχολούν περισσότερο από το 63% του συνολικού εργατικού δυναμικού. Η αριθμητική αυτή υπεροχή δημιουργεί την ανάγκη περεταίρω έρευνας και μελέτης των επιχειρήσεων αυτών σε όλους τους τομείς. Η παρούσα εργασία πραγματεύεται την σχέση των ΜΜΕ με τα πληροφοριακά συστήματα ERP, SCM, CRM & KΜS και κατά πόσο είναι εφικτή η χρήση των συστημάτων αυτών από τις ΜΜΕ καθώς έχουν δημιουργηθεί για να ικανοποιούν τις ανάγκες μεγάλων επιχειρήσεων. Κατά την εκπόνηση της παρούσας διπλωματικής εργασίας, έλαβε χώρα έρευνα στις ΜΜΕ του νομού Θεσσαλονίκης, με στόχο την καταγραφή της σχέσης των επιχειρήσεων με τα ΠΣ και τον εντοπισμό των ωφελειών που αποκομίζουν οι επιχειρήσεις από την χρήση τους, τις δυσκολίες που αντιμετώπισαν από την υιοθέτηση τους και τέλος τους λόγους που κάποιες επιχειρήσεις δεν διαθέτουν ΠΣ.
Εναλλακτικά μοντέλα στη διοίκηση της εκπαίδευσης: κοινωνική αυτοδιαχείριση με συμμετοχικότητα και με εκ περιτροπής οργανωσιακό συντονισμό
Authors: Καπραβέλου Αλεξία , Λέμα Ιωάννα
Published: April 2022

Σε μια εποχή που ολοένα και λιγότεροι άνθρωποι δέχονται την σχέση προϊσταμένου-υφισταμένου, όταν μάλιστα η επιλογή εκπαιδευτικών στελεχών δεν είναι πάντοτε αξιοκρατική, προτείνεται ως οργανωσιακό μοντέλο στην εκπαιδευτική μονάδα η αυτοδιαχείρισή της α) με στόχους την κοινωνική προσφορά και τον οργανωσιακό συντονισμό του εκπαιδευτικού έργου, β) με συμμετοχή των εκπαιδευτικών και γ) με εναλλαγές στις αρμοδιότητες και θέσεις ευθύνης. Προτάσεις για την επιλογή εκπαιδευτικών στελεχών με δημοκρατικές και αξιοκρατικές διαδικασίες μπορεί να είναι: συμμετοχικότητα των εκπαιδευτικών μέσω του Συλλόγου Διδασκόντων, κατανομή αρμοδιοτήτων στην εκπαιδευτική μονάδα, αντικειμενική και αυστηρή επιλογή στελεχών με βάση αυξημένα εκπαιδευτικά προσόντα, ηλικία, αρχαιότητα και αντικειμενικού τεστ πολλαπλής επιλογής ή παρουσίασης μελέτης περίπτωσης. Τα εκπαιδευτικά στελέχη θα υπηρετούν την εκπαιδευτική τους θητεία επί δύο έτη, θα αξιολογούνται για την ικανότητά τους να διεκπεραιώνουν τα καθήκοντά τους, να πραγματοποιούν επιμορφωτικές σχολικές δραστηριότητες και να επιλύουν προβλήματα με υψηλό αίσθημα ευθύνης, για να μπορούν να αιτηθούν εκ νέου την θέση ευθύνης σε άλλη όμως σχολική μονάδα, ενώ κάθε σχολική μονάδα θα περιλαμβάνει το πολύ έξι εικοσαμελή τμήματα μαθητών, για να συντονίζεται πιο αποτελεσματικά και να έχουν την ευκαιρία περισσότερα εκπαιδευτικά στελέχη με αναβαθμισμένα προσόντα να τοποθετηθούν σε κάποιο σχολείο. Η πρόσληψη γραμματέα, κοινωνικού επιστήμονα και βοηθητικού μέλους θα δώσει τη δυνατότητα στον διευθυντή-επικεφαλής εκπαιδευτικής διαχείρισης να επικεντρωθεί στο εκπαιδευτικό έργο και στον συντονισμό του ανθρώπινου δυναμικού. Τέλος, θα παρέχονται κάποια υλικά κίνητρα για την κάλυψη των θέσεων ευθύνης, μισθολογικά και προαγωγής.
Η Εκπαίδευση του Επιχειρηματία των Δημιουργικών Βιομηχανιών: Εφαρμόζοντας ένα Μοντέλο Επιχειρηματικής Πρόθεσης σε μαθητές Μουσικών και Καλλιτεχνικών Σχολείων στην Ελλάδα
Authors: Χατζή Μαρία
Published: April 2022

Σκοπός της παρούσας έρευνας είναι η διερεύνηση των αντιλήψεων και στάσεων των μαθητών (Ν=263) λυκείου Μουσικών & Καλλιτεχνικών Σχολείων της Ελλάδας, για το ρόλο των σχολείων και των κοινοτήτων τους στην προώθηση της Δημιουργικής Επιχειρηματικότητας. Συγκεκριμένα, βάσει του μοντέλου που προτάθηκε, εξετάζεται ο βαθμός επίδρασης ορισμένων “εξωσχολικών”, “ενδοσχολικών” και “ατομικών” παραγόντων στη Δημιουργική Επιχειρηματική Πρόθεση των νέων καλλιτεχνών προς τους τομείς των Δημιουργικών Βιομηχανιών. Ως μεθοδολογικό εργαλείο επιλέχθηκε το δομημένο ερωτηματολόγιο. Για την ανάλυση των αποτελεσμάτων χρησιμοποιήθηκε η Ανάλυση Ιεραρχικής Παλινδρόμησης. Τα αποτελέσματα έδειξαν ότι, οι μαθητές που εκπαιδεύονται και καταρτίζονται στις τέχνες φαίνεται να κλίνουν προς την Επιχειρηματικότητα στα πλαίσια των Δημιουργικών Βιομηχανιών. Η περιστασιακή συμμετοχή σε Επιχειρηματικά  Προγράμματα, η Προηγούμενη Επιχειρηματική Εμπειρία και η έντονη Επιθυμία για Επιχειρηματική Εκπαίδευση φαίνεται να επηρεάζουν θετικά τη Δημιουργική Επιχειρηματική τους Πρόθεση. Τα ευρήματα υπογραμμίζουν την ανάγκη χάραξης εκπαιδευτικής πολιτικής για την ένταξη και προώθηση της Επιχειρηματικής Εκπαίδευσης προσανατολισμένη προς τις απαιτήσεις των Δημιουργικών/Καλλιτεχνικών Κλάδων.
Εκπαίδευση, Ανθρώπινο Δυναμικό και Τοπική Ανάπτυξη: Μια Μελέτη Περίπτωσης για την Ελληνική Οικονομία στην ΕΕ
Authors: Κοκκίνου Αικατερίνη , Κορρές Γεώργιος , Παπάνης Ευστράτιος , Μιχαιλίδη Μαρία , Λαδιάς Χρίστος
Published: April 2022

Η εκπαίδευση αποτελεί έναν από τους βασικούς παράγοντες που συντελούν στην ανάπτυξη του  ανθρώπινου δυναμικού και κατ’ επέκταση στην οικονομική μεγέθυνση και την κοινωνική ανάπτυξη. Η Ελλάδα διαθέτει ένα εξαιρετικά πλούσιο ανθρώπινο δυναμικό και ο βασικός στόχος που πρέπει να τεθεί αφορά στην αξιοποίηση του  ανθρώπινου δυναμικού (Brain-Gain) καθώς επίσης και την μείωση της μετανάστευσης του  ανθρώπινου δυναμικού (Brain-Drain), έτσι ώστε να μπορέσουν να αποτελέσουν τους βασικούς εκείνους παράγοντες και «άξονες» της οικονομικής μεγέθυνσης της χώρας.Το συγκεκριμένο άρθρο επιχειρεί, μέσα από μια βιβλιογραφική επισκόπηση και μια ανάλυση των σχετικών δεδομένων, να εξετάσει και να αναλύσει τις επιπτώσεις από την αξιοποίηση του ανθρώπινου δυναμικού, καθώς επίσης τα αποτελέσματα και τις προοπτικές που μπορούν να εξαχθούν για την αναπτυξιακή διαδικασία της Ελληνικής οικονομίας στο πλαίσιο των κρατών μελών της  Ευρωζώνης. Περαιτέρω, το συγκεκριμένο άρθρο επιχειρεί την καταγραφή και παρουσίαση των αποτελεσμάτων, και προοπτικών της αξιοποίησης του ανθρώπινου δυναμικού στα θέματα που αφορούν την οικονομική κρίση και την αναπτυξιακή διαδικασία για τις χώρες μέλη της Ευρωζώνης με ιδιαίτερη έμφαση στην Ελληνική οικονομία.
Η Αποδοτικότητα των Οργανισμών Τοπικής Αυτοδιοίκησης Α! Βαθμού, των Περιφερειών Στερεάς Ελλάδας και Θεσσαλίας
Authors: Πουγκακιώτη Iφιγένεια - Δήμητρα A. , Τσαμαδιάς Κωνσταντίνος
Published: April 2022

Η εργασία μετρά την σχετική αποδοτικότητα (τεχνική και κλίμακας) των 50 Οργανισμών Τοπικής Αυτοδιοίκησης (ΟΤΑ)  α΄ βαθμού των Περιφερειών Στερεάς Ελλάδας και Θεσσαλίας, κατά τo έτος 2014. Εφαρμόζει τη μέθοδο της Περιβάλλουσας Ανάλυσης Δεδομένων (Π.Α.Δ,) με προσανατολισμό στις εισροές, με τις υποθέσεις των σταθερών και των μεταβλητών αποδόσεων κλίμακας, με 3 εισροές και 4 εκροές.Τα ευρήματα της εμπειρικής ανάλυσης αποκαλύπτουν ότι, για το χρησιμοποιούμενο συνδυασμό εισροών-εκροών: α: οι μέσες τιμές της αποδοτικότητας (τεχνικής και κλίμακας), του συνόλου των ΟΤΑ είναι ικανοποιητικές συγκρινόμενες με τις αναφερόμενες στη διεθνή βιβλιογραφία για ΟΤΑ άλλων χωρών. β: οι μέσες τιμές της τεχνικής αποδοτικότητας των ΟΤΑ της Περιφέρειας Θεσσαλίας είναι υψηλότερες συγκριτικά με τις αντίστοιχες των ΟΤΑ της Περιφέρειας Στερεάς. γ: οι μέσες τιμές της αποδοτικότητας, τεχνικής και κλίμακας, των ΟΤΑ των Πρωτευουσών των Περιφερειακών Ενοτήτων είναι υψηλότερες συγκριτικά με τις αντίστοιχες των άλλων ΟΤΑ. δ: οι μέσες τιμές της αποδοτικότητας, τεχνικής και κλίμακας των σχετικά μεγάλων ως προς τον πληθυσμό ΟΤΑ των  Περιφερειών Στερεάς και Θεσσαλίας, είναι υψηλότερες συγκριτικά με αυτές των σχετικά μικρών. ε: οι μέσες τιμές της αποδοτικότητας, τεχνικής και κλίμακας των σχετικά μεγάλων ως προς την έκταση ΟΤΑ των Περιφερειών Στερεάς και  Θεσσαλίας είναι υψηλότερες συγκριτικά με αυτές των σχετικά μικρών.Ερευνητικό ενδιαφέρον έχει η περαιτέρω διερεύνηση της αποδοτικότητας και ο υπολογισμός της μεταβολής της παραγωγικότητας των ΟΤΑ. 0ικονομικό, κοινωνικό και πολιτικό ενδιαφέρον παρουσιάζει η αξιοποίηση των ευρημάτων από ετήσιες μετρήσεις, για το σχεδιασμό πολιτικών από την εφαρμογή των οποίων δύναται να προκύψει περιστολή της σπατάλης πόρων και βελτίωση της απόδοσης των ΟΤΑ.
Ο κομβικός ρόλος και η συμβολή του Υπευθύνου Προστασίας Δεδομένων (DPO) στην επίτευξη της συμμόρφωσης με τον GDPR
Authors: Δημουλά Ευφροσύνη-Ειρήνη , Σιασιάκος Κωνσταντίνος
Published: April 2022

Η παρούσα εργασία περιγράφει τις αρμοδιότητες και τις ενέργειες του Υπευθύνου Προστασίας Δεδομένων (DPO), που εισάγει ο Γενικός Κανονισμός (GDPR) από τις 25 Μαΐου 2018, τόσο σε ευρωπαϊκό όσο κυρίως σε εθνικό επίπεδο. Αρχικά, λαμβάνοντας υπόψιν την παρουσία και τη δράση του στον ιδιωτικό και το δημόσιο τομέα αλλά και την ετοιμότητα συμμόρφωσης των επιχειρήσεων με τον GDPR, αναλύεται ο κρίσιμος ρόλος και τα απαιτούμενα προσόντα που θα πρέπει να διαθέτει, καθώς και οι προκλήσεις που καλείται να αντιμετωπίσει. Στη συνέχεια, τίθενται οι προβληματισμοί που δημιουργούνται ως προς τα καθήκοντα και το διορισμό του στις επιχειρήσεις, ενώ περιγράφεται η υπάρχουσα κατάσταση και τα προβλήματα ετοιμότητας και ελέγχου που αντιμετωπίζουν οι ιδιωτικοί αλλά και οι δημόσιοι φορείς στα πλαίσια του νέου Γενικού Κανονισμού. Στο τέλος, παρουσιάζονται τα κύρια συμπεράσματα της εργασίας, που μπορούν να αξιοποιηθούν για περαιτέρω προβληματισμό αλλά και κατανόηση του θεσμού το DPO από τις επιχειρήσεις και τους οργανισμούς.
Ο καινοτόμος ρόλος του εκπαιδευτή ενηλίκων στο ΣΔΕ σωφρονιστικού καταστήματος: Η περίπτωση του ΣΔΕ Δομοκού
Authors: Καπέλλου Βασιλική , Χαλούλια Ελένη
Published: April 2022

Αφετηρία για την  εργασία αυτή στάθηκε η εμπειρία  των εκπαιδευτριών  ενηλίκων που κλήθηκαν  να διδάξουν  σε ΣΔΕ καταστήματος κράτησης. Οι φυλακισμένοι αποτελούν την πλέον «ευάλωτη» κοινωνικά ομάδα, αφού η φυλακή λειτουργεί ως χώρος κοινωνικού αποκλεισμού, παρά τις όποιες αντίθετες προθέσεις του νομοθέτη, και για τους έγκλειστους αλλά και τους αποφυλακισμένους . Έτσι ο εκπαιδευτής αναλαμβάνει το ρόλο του εμψυχωτή-  διευκολυντή και συμβουλάτορα για μία τελεσφόρα εκπαιδευτική προσέγγιση των εκπαιδευομένων υιοθετώντας τις τεχνικές και μεθόδους που ανταποκρίνονται καλύτερα στα χαρακτηριστικά και τις ανάγκες τους.Ο σκοπός της εργασίας είναι η σκιαγράφηση  του προφιλ του εκπαιδευτή ΣΔΕ σε κατάστημα κράτησης που διαφοροποιείται σημαντικά από εκείνον των υπόλοιπων ΣΔΕ. Αξιοποιείται η μέθοδος της μελέτης περίπτωσης του ΣΔΕ Φυλακών Δομοκού με τις  δύο εκπαιδεύτριες  να παρουσιάζουν τα χαρακτηριστικά του εκπαιδευτή ενηλίκων που διδάσκει σε καταστήματα κράτησης και συμβάλλει σημαντικά στην μετατροπή των αρνητικών συναισθημάτων των εκπαιδευόμενων σε θετικά  συμβάλλοντας έτσι  στη «συνολική ανάπτυξη της προσωπικότητας του ατόμου» σύμφωνα με τις συστάσεις του Συμβουλίου της Ευρώπης (1989)   «ελαφρύνοντας»  ταυτόχρονα τις ημέρες κράτησής τους και εφοδιάζοντάς τους με «προσόντα» που θα τους επιτρέψουν  να διεκδικήσουν την κοινωνική ένταξη μετά την αποφυλάκισή τους.
Διερεύνηση Εθισμού στο Διαδίκτυο στη Λαμία
Authors: Χονδρόπουλος Ιωάννης , Υφαντή Θεανώ , Ζυγούρης Νικόλαος Χ. , Βαβουγυιός Διονύσιος , Σταμούλης Γεώργιος
Published: April 2022

Η παρούσα έρευνα σκοπεύει να συμβάλλει στη διερεύνηση του φαινομένου του εθισμού στο διαδίκτυο και της πιθανής συσχέτισης του με το φύλο και την ηλικία, σε πληθυσμό εφήβων μαθητών στην πόλη της Λαμίας. Η έρευνα πραγματοποιήθηκε μέσω διαδικτυακής εφαρμογής και με την κλίμακα Young Diagnostic Questionnaire. Η μέθοδος έδειξε ότι είναι αξιόπιστη, παρουσιάζει υψηλή ταχύτητα συλλογής-διαχείρισης δεδομένων και έχει χαμηλές απαιτήσεις σε ερευνητικούς πόρους. Τα αποτελέσματα της έρευνας υποδηλώνουν ότι το 15% των παιδιών που συμμετείχε στην έρευνα σημείωσε θετική βαθμολογία στο Ερωτηματολόγιο Εθισμού στο Διαδίκτυο. Η μέτρηση και η αξιολόγηση των συμπτωμάτων εθισμού στο διαδίκτυο μέσω εφαρμογής ερευνητικών προγραμμάτων όπως το παρόν, μπορεί να συμβάλλει στο σχεδιασμό προγραμμάτων αγωγής υγείας εφήβων μαθητών, προγραμμάτων ενημέρωσης-ευαισθητοποίησης γονέων, και προγραμμάτων επιμόρφωσης εκπαιδευτικών.
Η αξιοποίηση καινοτόμων διαδικτυακών εφαρμογών, ΣΔΜ, εικονικών κόσμων κι εκπαιδευτικών machinima για την προώθηση της δημιουργικότητας μαθητών κι εκπαιδευτών στην ξενόγλωσση εκπαίδευση και τη Διά Βίου Μάθηση.
Authors: Γαλάνη Έλενα
Published: April 2022

Η παρούσα εργασία έχει ως αντικείμενο τη διερεύνηση της χρήσης σύγχρονων διαδικτυακών εργαλείων διαθέσιμων σε ανοιχτή κι ελεύθερη πρόσβαση, για την προώθηση των εκπαιδευτικών στόχων και του τεχνολογικού γραμματισμού στην γλωσσοδιδασκαλία. Συγκεκριμένα, παρουσιάζεται η αξιοποίηση τρισδιάστατων εικονικών κόσμων κι εκπαιδευτικών machinima σε συνδυασμό με Σύστημα Διαχείρισης Μάθησης, εφαρμογές και διαδικτυακό κανάλι ώστε να προαχθούν η συμμετοχικότητα, η δημιουργικότητα και η εμπέδωση στην ξενόγλωσση εκπαίδευση. Σκοπός της παρουσίασης είναι να επισημάνει χρήσιμα συμπεράσματα με βάση την εμπειρία μου στη διδασκαλία της Αγγλικής γλώσσας και στην εκπαίδευση ξενόγλωσσων Καθηγητών μέσα σε τρισδιάστατους εικονικούς κόσμους. Οι καινοτόμες αυτές μέθοδοι χρησιμεύουν ως προς την αποδοτικότητα και παραγωγικότητα των συμμετεχόντων στις Μονάδες Εκπαίδευσης και ΔΒΜ. Μέσω ενός μοντέλου ολιστικής προσέγγισης και μιας διερευνητικής, δραστηριοκεντρικής διαδικασίας εκπαίδευσης, παρέχονται κίνητρα για εμπειρική μάθηση, δημιουργικότητα, κοινωνικοποίηση κι ευκολομνημόνευτα θεματοκεντρικά παραδείγματα στην γλώσσα - στόχο, τόσο σε εξ αποστάσεως προγραμμάτα σπουδών όσο και σε κάθε διά ζώσης διαδικασία μάθησης.
Διδακτική πρόταση: Ανίχνευση στερεοτύπων και ανάπτυξη θετικών στάσεων με την αξιοποίηση των Νέων Τεχνολογιών στην Πρωτοβάθμια Εκπαίδευση
Authors: Στρίντζη Ευαγγελία , Αρβανιτάκη Μαρία
Published: April 2022

Σκοπός της παρούσας διδακτικής πρότασης είναι η ανίχνευση στερεότυπων και η ανάπτυξη θετικών στάσεων απέναντι στους πρόσφυγες μέσω της αξιοποίησης των Τεχνολογιών της Πληροφορίας και των Επικοινωνιών (ΤΠΕ).Η διδακτική παρέμβαση είναι δομημένη υπό τη μορφή δραστηριοτήτων, οι οποίες σχεδιάστηκαν με τη βοήθεια των λογισμικών Flash CS6 και PowerPoint.  Απευθύνεται σε μαθητές ηλικίας 9-10 ετών, δηλαδή σε μαθητές της  Γ΄& Δ΄ Δημοτικού και μπορεί να αποτελέσει μέρος μεγαλύτερου προγράμματος για τη διαπολιτισμική αγωγή. Προτείνεται να παρουσιάζονται σταδιακά οι δραστηριότητες ώστε να γίνεται σταδιακά η επεξεργασία των ερεθισμάτων που δίνονται στους μαθητές.Πιο συγκεκριμένα, το πρόγραμμα παρέμβασης περιλαμβάνει μια σειρά κοινωνικο - ψυχολογικών δραστηριοτήτων και παιχνιδιών με ηλεκτρονικό υπολογιστή, ώστε μέσα από ψηφιακά παιχνίδια και παραμύθια, να ωφελήσει  τους μαθητές, τους δασκάλους και κατ΄ επέκταση ολόκληρο το σχολείο τόσο από πλευράς γνώσεων όσο και από πλευράς ευ ζην, αρμονικής συνεργασίας και ευτυχίας των παιδιών. Μέσα από τις δραστηριότητες επιδιώκουμε οι μαθητές να ευαισθητοποιηθούν σε θέματα σχετικά με τη διαφορετικότητα, την αποδοχή, τη συνεργασία, την ενσυναίσθηση, την προσφορά και τα ανθρώπινα δικαιώματα καθώς και σε θέματα της εποχής που ζούμε όπως είναι η προσφυγιά, η μετανάστευση, ο πόλεμος και η φτώχεια.
Η εφαρμογή του μοντέλου Lean Six Sigma στην ελληνική δημόσια διοίκηση - Μελέτη Περίπτωσης: Κέντρο Εξυπηρέτησης Φορολογουμένων της Ανεξάρτητης Αρχής Δημοσίων Εσόδων
Authors: Ραμματά Μαρία , Χειλαρης Δημήτριος
Published: April 2022

Οι δημόσιες διοικήσεις με δυσκολία ανταποκρίνονται πλέον σε μία σειρά νέων σύνθετων αποστολών (αντιμετώπιση της φτώχειας, μεταναστευτικά ρεύματα, κ.ά.), ενώ ταυτόχρονα βρίσκονται αντιμέτωπες με τις συνέπειες της παγκοσμιοποίησης και της πολυσυνθετότητας των κοινωνιών. Η κοινωνία απαιτεί τον εκσυγχρονισμό της δημόσιας διοίκησης και την έγκαιρη ενσωμάτωση των αλλαγών που συντελούνται στο ευρύτερο τεχνολογικό, περιβαλλοντικό, οικονομικό και πολιτικό επίπεδο. Σκοπός της παρούσας εργασίας είναι η ανάδειξη της χρησιμότητας του σύγχρονου εργαλείου «Lean Six Sigma» (L6S) στην ελληνική δημόσια διοίκηση, ώστε να επιτευχθούν: η επιχειρησιακή διάσταση της διακυβέρνησης, η εξοικονόμηση πόρων, η έγκαιρη διάγνωση των αναγκών των χρηστών, η βελτίωση των παρεχόμενων υπηρεσιών, καθώς και η μεγιστοποίηση της ικανοποίησης των συναλλασσόμενων με τη δημόσια διοίκηση. Σε ένα πρώτο μέρος, αναλύεται, εν συντομία, το θεωρητικό υπόβαθρο του Lean Six Sigma μέσω της επισκόπησης της βασικής βιβλιογραφίας, ενώ σε ένα δεύτερο μέρος γίνεται ειδική μελέτη εφαρμογής του Lean Six Sigma στο τηλεφωνικό Κέντρο Εξυπηρέτησης Φορολογουμένων (ΚΕΦ) της ΑΑΔΕ με τη χρήση της μεθοδολογίας DMAIC (Define, Measure, Analyze, Improve, Control), καθώς και μέσω της χρήσης πολλαπλών εργαλείων ανάλυσης διαδικασιών. Το τελικό παραδοτέο περιλαμβάνει τη σύγκριση των διακυμάνσεων στην επιχειρησιακή λειτουργία του τηλεφωνικού κέντρου, τα ευρήματα συνεντεύξεων και στατιστικών αναλύσεων και την αξιολόγηση των πεδίων των δυσλειτουργιών. Μια σειρά προτάσεων βελτίωσης των διαδικασιών και αντιμετώπισης των δυσλειτουργιών εξασφαλίζει τη βελτιστοποίηση της εμπειρίας του συναλλασσόμενου κοινού με τη συγκεκριμένη υπηρεσία σε τομείς όπως η αναμονή στην ουρά, ο χρόνος διαχείρισης μιας κλήσης και η αποφυγή προώθησης των θεμάτων από μια υπηρεσία σε άλλη.
“Εργαστήριο Τηλεκπαίδευσης Τμήματος Πληροφορικής Σχολής Θετικών Επιστημών Πανεπιστημίου Θεσσαλίας Η χρήση των οπτικοακουστικών μέσων στην εκπαιδευτική διαδικασία σύμφωνα με τη διδακτική φιλοσοφία του Προγράμματος Μy name is Teacher”
Authors: Χαλβαντζή Ιωάννα Κ. , Παντόπουλος Φώτιος , Σταμούλης Γιώργος
Published: April 2022

Στα πλαίσια του ερευνητικού έργου του Εργαστηρίου Τηλεκπαίδευσης εντάσσεται και η χρήση των οπτικοακουστικών μέσων ως σημαντικού εργαλείου της εκπαιδευτικής διαδικασίας. Τα οπτικοακουστικά μέσα και η εξέλιξη της διδακτικής τους φιλοσοφίας αποτελούν βασική ερευνητική προτεραιότητα για το Εργαστήριο, γιατί έχουν ήδη δοκιμαστεί από το 2012 σε πραγματικό εκπαιδευτικό περιβάλλον με μεγάλη απήχηση σε μαθητές και εκπαιδευτικούς από όλη την Ελλάδα, τόσο σε μαθήματα δια ζώσης όσο και με την ελεύθερη διανομή τους σε ανοικτά ηλεκτρονικά περιβάλλοντα στη διάθεση κάθε ενδιαφερομένου μέσω του Προγράμματος “My name is Teacher”, το οποίο από τον Οκτώβριο 2014 τελεί υπό την αιγίδα του Τμήματος Πληροφορικής & Τηλεπικοινωνιών και έχει θέσει την τεχνογνωσία των εργαλείων και την εκπαιδευτική του φιλοσοφία στη διάθεση του Τμήματος. Τα εργαλεία που θα παρουσιαστούν είναι: 1) το βίντεο σε δυο χρήσεις: α. Παράδοση μαθήματος ή/και συμπληρωματικό υλικό, οδηγίες, κλπ. β. Ένταξή του στο ίδιο το μάθημα ως υλικού αφόρμησης συζητήσεων και εργασιών για την ενίσχυση επίτευξης του διδακτικού στόχου, και 2) το ηχητικό αρχείο για παροχή οδηγιών, άμεσων απαντήσεων σε ερωτήσεις, κωδικοποίηση περιεχομένου παράδοσης, κλπ.
Η επιχειρηματικότητα μέσα από τα μάτια των νέων: επιλογή δημιουργίας ή επιβίωσης;
Authors: Σκιαδας Δημητριος , Κουτσουπιάς Νικος , Μπουτσιούκη Σοφία
Published: April 2022

Η επιχειρηματικότητα ασκεί δυναμική επίδραση στη μακροπρόθεσμη αναπτυξιακή προοπτική των κρατών. Η εργασία αποσκοπεί στην αρχική αποτίμηση της επιχειρηματικής δυναμικής των νέων και στην ανάδειξη παρεμβάσεων με δυνατότητα περαιτέρω ενδυνάμωσής της. Η προσέγγιση πραγματοποιείται μέσα από την ανάλυση των ευρημάτων έρευνας μεταξύ φοιτητών ελληνικού πανεπιστημίου. Βασικοί στόχοι της εργασίας είναι, αφενός, η διερεύνηση των αντιλήψεων, των στάσεων και των κινήτρων των φοιτητών αναφορικά με την επιχειρηματικότητα και, αφετέρου, ο προσδιορισμός του βαθμού της επιθυμίας, αλλά και της πιθανότητας μελλοντικής επιχειρηματικής δραστηριοποίησης. Ως εργαλείο για τη διεξαγωγή της έρευνας χρησιμοποιήθηκε ηλεκτρονικό ερωτηματολόγιο, ενώ για την περιγραφική στατιστική και τους ελέγχους αξιοπιστίας χρησιμοποιήθηκε το λογισμικό SPSS έκδοση 25. Η ανάλυση των δεδομένων ανέδειξε τη θετική στάση των φοιτητών έναντι της επιχειρηματικότητας, καθώς και τη βεβαιότητά τους ότι διαθέτουν το κατάλληλο συνδυαστικό πλαίσιο γνώσεων, ικανοτήτων, κινήτρων και πεποιθήσεων αναφορικά με μία πιθανή επιχειρηματική ενεργοποίηση.
Η επίδραση των νέων Τεχνολογιών της Πληροφορίας και της Επικοινωνίας στην οργάνωση και διοίκηση των σχολικών μονάδων
Authors: Ζάχρου Μαγδαληνή Γ.
Published: April 2022

Σκοπός της παρούσας εργασίας είναι να διερευνήσει την επίδραση της αξιοποίησης των ΤΠΕ στην οργάνωση και διοίκηση των σχολικών μονάδων. Έπειτα από τη βιβλιογραφική ανασκόπηση εμπειρικών ερευνών που αφορούν στη πρωτοβάθμια και δευτεροβάθμια εκπαίδευση, αναδεικνύεται η σημασία της υποστηρικτικής ηγεσίας στην επιτυχή εφαρμογή των ΤΠΕ και παράλληλα οι αλλαγές των σχολικών μονάδων στις πρακτικές διοίκησης που υιοθετούν. Συγκεκριμένα, η αξιοποίηση ηλεκτρονικών συστημάτων διαχείρισης πληροφοριών και διαφόρων εργαλείων Web 2.0 αποδεικνύεται πως παρέχουν εκτεταμένη διοικητική υποστήριξη στους διευθυντές και προωθούν την ηλεκτρονική ηγεσία. Αποτελούν εργαλεία μέσω των οποίων αλλάζει ολόκληρη η σχολική κουλτούρα, βελτιώνεται το σχολικό κλίμα, αναπτύσσεται αλληλεπίδραση και επικοινωνία μεταξύ των μελών της σχολικής κοινότητας, αξιολογείται η εφαρμογή του προγράμματος σπουδών, η λήψη αποφάσεων γίνεται βάσει αντικειμενικών δεδομένων και βελτιώνεται περαιτέρω η παιδαγωγική αποτελεσματικότητα των σχολικών μονάδων. Συνοπτικά, υπό αυτές τις συνθήκες, η σχολική διοίκηση ενσαρκώνει βασικά χαρακτηριστικά της μετασχηματιστικής ηγεσίας και λειτουργεί ως μια ομαδική και διανεμητική δραστηριότητα με όρους συμμετοχικής διοίκησης.
Οι Νέες Τεχνολογίες ως εργαλείο άτυπης εκπαίδευσης στα σύγχρονα Μουσεία - Φόρουμ
Authors: Τζαναβάρα Αντωνία , Κοσμά Ιωάννα , Ηλία Ιωάννα
Published: April 2022

Στη σύγχρονη εποχή της κυριαρχίας των Νέων Τεχνολογιών, όπου η παραδοσιακή μορφή εκπαίδευσης στα Μουσεία συνιστά μια τυπική, απρόσωπη και μονοδιάστατη διαδικασία, συνήθως ξεπερασμένη και βαρετή στη συνείδηση του επισκέπτη, τα μουσεία ολοένα και συχνότερα στρέφονται στις υπηρεσίες, που τους προσφέρουν τα ψηφιακά μέσα, προκειμένου να αξιοποιήσουν τις πολυμεσικές εφαρμογές τους, τόσο σε επίπεδο διαχείρισης και τεκμηρίωσης των συλλογών τους, όσο και σε θέματα εκπαίδευσης και επικοινωνίας τους με το κοινό. Στην εργασία αυτή γίνεται προσπάθεια προσέγγισης της μουσειακής αυτής πολιτικής υιοθέτησης των Νέων Τεχνολογιών ως εργαλείο άτυπης εκπαίδευσης στα  σύγχρονα Μουσεία- Φόρουμ, καθώς επίσης διερεύνησης και καταγραφής μουσειακών εκπαιδευτικών πρακτικών και πολυμεσικών συσκευών, που αξιοποιούνται, ούτως ώστε να δημιουργήσουν ένα περιβάλλον διαδραστικό και συνακόλουθα ελκυστικό και συμμετοχικό για τον επισκέπτη,  ο οποίος μετατρέπεται από απλό και παθητικό θεατή σε ενεργό υποκείμενο μιας διαλεκτικής και αμφίδρομης σχέσης με τα μουσειακά εκθέματα.
Τo μέγεθος των σχολικών μονάδων και το δημόσιο κόστος ανά μαθητή: Η περίπτωση των Δημοτικών Σχολείων του Κεντρικού Τομέα Αθηνών (Δήμοι: Ηλιουπόλεως, Βύρωνα, Δάφνης-Υμηττού).
Authors: Κασάπογλου Ευθύμιος
Published: April 2022

Με την παρούσα μελέτη επιχειρείται η προσέγγιση της ποιότητας των σχολικών μονάδων της Πρωτοβάθμιας Εκπαίδευσης του Κεντρικού Τομέα Αθηνών και συγκεκριμένα των Δήμων Ηλιούπολης , Βύρωνα, Δάφνης-Υμηττού κατά το σχολικό έτος 2015-2016. Ιδιαίτερη έμφαση δόθηκε και υπό όρους αποδοτικότητας στην οικονομική διάσταση της έννοιας της ποιότητας.Χρησιμοποιήθηκαν δείκτες ποιότητας προερχόμενοι από διεθνείς οργανισμούς , ευρωπαϊκούς αλλά και από την έρευνα του Παιδαγωγικού Ινστιτούτου για την Ποιότητα στην εκπαίδευση. Τέτοιοι είναι ενδεικτικά αυτοί που αφορούν στο μέγεθος των σχολικών μονάδων , στον αριθμό των μαθητών ανά τμήμα, στο συνολικό αριθμό μαθητών ανά σχολική μονάδα, κ.α.Με την βοήθεια της οικονομετρίας προσεγγίστηκε το ιδανικό μέγεθος των σχολικών μονάδων όσον αφορά στον αριθμό των μαθητών σε σχέση  με την βέλτιστη συνολική ετήσια δημόσια δαπάνη στα σχολεία με κλασικό πρόγραμμα σπουδών και Ενιαίου Αναμορφωμένου Εκπαιδευτικού Προγράμματος (Ε.Α.Ε.Π).Ενδεικτικά βρέθηκαν αποτελέσματα που δείχνουν αρνητική συσχέτιση του μεγέθους των σχολικών μονάδων με την συνολική ετήσια δημόσια δαπάνη ανά μαθητή.
Η αποδοτικότητα στην ανώτερη Δευτεροβάθμια Εκπαίδευση: H περίπτωση των Επαγγελματικών Λυκείων της Περιφέρειας Κεντρικής Μακεδονίας
Authors: Σωτηριάδης Δημήτριος Σ. , Καραβασίλης Γεώργιος Ι.
Published: April 2022

Για τη διενέργεια αποτίμησης της αποδοτικότητας   στο  χώρο της εκπαίδευσης, έχουν προταθεί διάφορα μεθοδολογικά εργαλεία  εκπαιδευτικής αξιολόγησης, που συχνά διαφέρουν μεταξύ τους.Η Περιβάλλουσα Ανάλυση Δεδομένων , αποτελεί μία ιδιαίτερα διαδεδομένη μεθοδολογία, μέσω της οποίας μπορεί κανείς να υπολογίσει με μη παραμετρικό τρόπο, την αποδοτικότητα   ενός συνόλου μονάδων απόφασης.Η Περιβάλλουσα Ανάλυση Δεδομένων θεωρεί τη  μονάδα απόφασης  (σχολείο) ως μια παραγωγική μονάδα που καταναλώνει πόρους (εισροές) για να παραγάγει ένα σύνολο εκροών. Η έρευνά μας αφορά τα Επαγγελματικά  Λύκεια της Περιφέρειας Κεντρικής Μακεδονίας, τα σχολικά έτη 2007-08 και  2010-11, δηλαδή   πριν την οικονομική κρίση στην Ελλάδα και κατά την διάρκεια αυτής. Χρησιμοποιήσαμε τρεις εισροές και  δύο εκροές,  σε δύο υποδείγματα:  ένα προσανατολισμένο  στη μείωση των εισροών  σε δεδομένες εκροές  και  το άλλο προσανατολισμένο  στην πιθανή  μεγιστοποίηση εκροών σε δεδομένες εισροές.Το συμπέρασμά μας είναι ότι για το σχολικό έτος 2010-11, το οποίο είναι μέσα στην οικονομική κρίση της  Ελλάδας,  η κλίμακα αποδοτικότητας  των Επαγγελματικών  Λυκείων της Περιφέρειας Κ. Μακεδονίας  είναι λίγο μικρότερη σε σχέση με το σχολικό έτος 2007-08.
Ο Ρόλος του Εκπαιδευτή Ενηλίκων στα Σχολεία Δεύτερης Ευκαιρίας. Σχολείο Δεύτερης Ευκαιρίας «Αργώ»
Authors: Μαρίνη Μαρία Ιωάννης
Published: April 2022

Σκοπός της μελέτης είναι η ανάδειξη των αντιλήψεων των εκπαιδευτών ενηλίκων για το ρόλο τους στα Σχολεία Δεύτερης Ευκαιρίας. Οι αντιλήψεις μελετώνται υπό το πρίσμα των ανθρωπιστικών θεωριών εκπαίδευσης ενηλίκων, σχετικά το ρόλο των εκπαιδευτών όπως περιγράφονται στη βιβλιογραφία. Για την έρευνα επιλέχθηκε η ποιοτική προσέγγιση με τη χρήση συνεντεύξεων ημιδομημένου τύπου. Η έρευνα ανέδειξε αντιλήψεις των εκπαιδευτών για το ρόλο τους, τις οποίες διαμόρφωσαν με βάση την εργασιακή τους εμπειρία στο Σχολείο Δεύτερης Ευκαιρίας, που φαίνεται να συμπλέουν με τις θέσεις της βιβλιογραφίας για τον εκπαιδευτή ενηλίκων σε ρόλο εμψυχωτή και όχι απλού μεταδότη γνώσεων που ενισχύει την αυτενέργεια των εκπαιδευομένων. Επιπλέον, διαφάνηκε στις αντιλήψεις των εκπαιδευτών η συνειδητοποίηση του ρόλου ως διαμορφωτές του Αναλυτικού Προγράμματος, με βάση τις ανάγκες και τα ενδιαφέροντα των εκπαιδευομένων, ενώ στην πλειονότητά τους αναγνωρίζουν ως αναγκαία ικανότητα την κοινωνική ευαισθητοποίηση απέναντι στην εκπαιδευόμενη ομάδα.